666 av Aphrodite's Child

666 (The Apocalypse of John, 13/18) er eit dobbeltalbum av den greske progrockgruppa Aphrodite's Child. Det kom ut i 1972 og vart i stor grad laga og produsert av Vangelis. Albumet er basert på passasjar frå Johannes' openberring i Bibelen, men både teksten og musikken er tidvis særs eksperimentell. 

Det inneheld ein mindre radiohit, «The Four Horsemen» og songen «Break» vart òg gjeven ut på singel. 

Bakgrunn
Tekstane til 666 vart skriven av Costas Ferris, som ikkje var med i gruppa. Musikken kombinerer psykedelisk og progressiv rock med etniske instrument, korsong, resitasjonar og bruk av elektroniske klaverinstrument. Plateselskapet Mercury Records protesterte mot lengda på dobbeltalbumet og dei musikalske eksperimenta, som sporet «∞» (uendeleg), der den greske skodespelarinna Irene Papas simulerer ein orgasme og repeterer orda «I was, I am, I am to come» over ein enkel perkusjon. 

Forholdet mellom bandmedlemmane var ikkje god på denne tida, og det vart ikkje betre av den metodiske og langsame innspelingsprosessen. Det tok eit heilt år å spele inn plate på grunn av dei indre stridane.  

Roussos var på veg til å starte sin eigen solokarriere, og hadde spelt inn og gjeve ut den første solosingelen sin, «We Shall Dance» (med Sideras på trommer) og det første soloalbumet sitt, On the Greek Side of My Mind, medan Vangelis spelte inn musikk for den franske fjernsynsdokumentaren L'Apocalypse des animaux i 1970 og arbeidde på ein singel med den dåverande kjærasten Vilma Ladopoulou, og spelte med Koulouris med pseudonymet «Alpha Beta».

I plateomslaget står det «Dette albumet vart spelt inn under påverknad av Sahlep.» Det er ikkje eit dopmiddel, men ganske enkelt ein varm drykk. 

Utgjeving og mottaking

Etter Roussos og Sideras alt hadde gjeve ut sine første soloalbum, gjekk Mercury med på å gje ut 666 på progrock-etiketten sin Vertigo Records, eitt år etter det var ferdig, og to år etter bandet hadde spelt inn sine delar. Singelen «Break» kom òg ut i 1972, og det same gjorde ei enkel vinylutgåve i Brasil, kalla Break.

Allmusic gav albumet nesten full pott, 4,5 av 5 stjerner, men skriv at «heile albumet kan verte for overveldande til å lytte til i ein eingong». IGN rangerte albumet på tredjeplass på lista deira over dei 25 beste progrockalbuma gjennom tidene. I Q & Mojo si spesialutgåve ‘’Pink Floyd & The Story of Prog Rock’’, hamna albumet på 40. plass på lista deira over «40 Cosmic Rock Albums».Q Classic: Pink Floyd & The Story of Prog Rock, 2005. 

Innhald

Medverkande

Bandet
 Vangelis (Evangelos Odysseas Papathanassiou): klaverinstrument, orgel, piano, vibrafon, bass, fløyte, perkusjon, korvokal («Lament», «The Beast», «Break»)
 Demis Roussos (Artemiros Ventouris Roussos): vokal («Babylon», «The Four Horsemen», «Lament», «Hic et Nunc»), korvokal, bass, gitar
 Lucas Sideras: vokal («The Beast», «Break»), korvokal, trommer
 Silver Koulouris (Anargyros Koulouris): gitar, perkusjon

Gjestemusikarar
 Harris Halkitis: bass, tenorsaksofon, conga, perkusjon, korvokal
 Michel Ripoche: trombone, tenorsaksofon («Babylon», «Hic et Nunc»)
 Irene Papas: vokal («∞»)
 John Forst: engelsk forteljing
 Yannis Tsarouchis: gresk forteljing («Ofis»)
 Daniel Koplowitz: vokal («Loud Loud Loud»)
 Costas Ferris: tekstforfattar

Produksjon
 Hans Brethouwer: mastering
 Gerard Fallec: produksjonskoordinering
 Minoru Harada: produktmanager
 Roger Roche: lydteknikar
 Jean-Claude Conan: assisternade lydteknikar
 Hitoshi Takiguchi: mastering
 Kiyoshi Tokiwa: designar
 Vangelis Papathanassiou: produsent

Kjelder
Denne artikkelen bygger på «666 (Aphrodite's Child album)» frå ,  den 4. september 2014. 
 oppgav desse kjeldene:

Bakgrunnsstoff
 Aphrodite's Child – 666 på Discogs

Kategori:Aphrodite's Child-album
Kategori:Konseptalbum
Kategori:Musikk basert på Bibelen
Kategori:Musikkalbum frå 1972
Kategori:Vertigo Records-album